ՀԵՐԹԱԿԱՆ ԱՏԵՍՏԱՎՈՐՄԱՆ ԵՆԹԱԿԱ ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՄԱՆ

ԴԱՍԸՆԹԱՑ

*Հետազոտական աշխատանք*

Թեմա՝ ‹‹Ուշադրության զարգացման

առանձնահատկությունները կրտսեր դպրոցական

տարիքում››

Հետազոտող ուսուցիչ՝ Ալիտա Հարոյան

Ղեկավար՝ Ժենյա Միրիբյան

Գավառ 2022

*ԲՈՎԱՆԴԱԿՈՒԹՅՈՒՆ*

1. Ներածություն-------------------------------------------------------------------------3

2.Կրտսեր դպրոցականի տարիքի նկարագիրը ------------------------------------5

3. Ուշադրություն------------------------------------------------------------------------8

1. Ուշադրության տեսակները--------------------------------------------------------9
2. Ուշադրության առանձնահատկությունները-----------------------------------11
3. Խաղը որպես կրտսեր դպրոցականի ուշադրությունը զարգացնող միջոց—13
4. Եզրակացություն-------------------------------------------------------------------23
5. Օգտագործված գրականության ցանկ-------------------------------------------24

Ներածություն

Հետազոտությանս նպատակը դարձավ կրտսեր տարիքի որոշ երեխաների հետաքրքրասիրության պակասը, կենտրոնացման բացակայությունը ուսման նկատմամբ:

*Կրտսեր դպրոցական տարիքի երեխաների մոտ պետք է բարձր մակարդակի վրա լինի նրանց ուշադրությունը,որից կբխի երեխաների մտածողության զարգացումը:*

Կրտսեր դպրոցական տարիքը, որը հանդիսանում է նախադպրոցական տարիքի օրգանական շարունակությունը, մտածողության, ուշադրության, հիշողության, երևակայության զարգացում է պահանջում:

Քանի որ ուշադրությունը օժտված է տարբեր հատկություններով, այդ հատկությունները զարգանում են տարբեր չափով՝ առաջացնելով անհատական տարբերակներ։

Ուսուցման ընթացքում հաշվի առնելով, որ տարբեր երեխաներ ուշադիր են տարբեր չափով և ունեն զարգացման տարբեր առանձնահատկություններ, անհրաժեշտ է ուսուցումը զուգորդել երեխաների մտքին ու հոգուն հարազատ լեզվատրամաբանական զարգացնող խաղերով:

Ուստի, ես կդիտարկեմ խաղը՝ որպես կրտսեր դպրոցական տարիքի երեխաների մոտ ուշադրության զարգացման գործոններից մեկը:

***ՈՒՇԱԴՐՈՒԹՅԱՆ ԶԱՐԳԱՑՄԱՆ ԱՌԱՆՁՆԱՀԱՏԿՈՒԹՅՈՒՆՆԵՐԸ ԿՐՏՍԵՐ ԴՊՐՈՑԱԿԱՆ ՏԱՐԻՔՈՒՄ***

***Ուշադրությունն այն գործոնն է, որի միջոցով ամեն ինչ ընթանում է արտաքին աշխարհից դեպի մարդու հոգի:***

***/Կ. Դ. Ուշինսկի/***

***Ուշադրությունը, որպես համակարգված վարժություն, զարգացնում է երևակայությունը, այն դառնում է ավելի ճճկուն և շարժական;***

***/Մ. Ա. Չեխով/***

Հաշվի առնելով կրտսեր դպրոցական տարիքի երեխաների համեմատաբար արագ հոգնածությունը, ուշադրությունը շեղող գործոնները՝ հաճախ անհրաժեշտ է լինում փոխել աշխատանքի մոտեցումը և կիրառել մեթոդների բազմազանություն:Կրտսեր դպրոցական տարիքի երեխաների մոտ ուշադրությունը զարգացնելու համար հարկավոր է արթնացնել հետաքրքրություն շրջապատի, ուսուցանվող նյութի վերաբերյալ, որն էլ իր կնպաստի մանկավարժական խնդիրների լուծմանը:Երկար տարիների աշխատանքային փորձս ցույց է տվել, որ երեխայի անհատականությունը առաջին հերթին ցայտուն արտահայտվում է խաղի մեջ:Խաղն է երեխայի ուշադրությունը կենտրոնացնում շրջապատի, ուսուցանվող նյութի վրա:

*Կրտսեր դպրոցականի տարիքի նկարագիրը*

Կրտսեր դպրոցական տարիքը ամենակարևոր շրջանն է անձի կայացման և  
զարգացման համար, այն կախված է երեխային շրջապատող ֆիզիկական և  
սոցիալական միջավայրից, դրանք են ընտանիք, դպրոց, ընկերներ: Կրտսեր  
դպրոցական տարիքում երեխան արդեն ունակ է ճանաչելու առարկաների  
նմանույթյունը և տարբերությունն, ելնելով նրանց առանձնահատկություններից:  
Կրտսեր դպրոցում պետք է ստեղծել այնպիսի միջավայր, որտեղ կզարգանան  
սովորողների դեռևս նոր ձեռք բերած անձնային հատկանիշները՝ ինքնուրույնություն,  
ինչ-որ նոր բան սովորելու հակում, հետաքրքրասիրություն։ Որն էլ պիտի հիմք հանդիսանա երեխայի «ես»-ի հետագա ամրացմանն ու կայունացմանը: Այս տարիքից պետք է ակտիվորեն զարգացնել երեխայի համարձակ ստեղծականությունն ու երևակայությունը, ուշադրությունն ու մտածողությունը: Այս տարիքում երեխաները հիմնականում ընկալում են զգայարանների միջոցով

Տարրական դպրոցում աշխատելիս մանկավարժը առընչվում է բազմաթիվ խնդիրների:Կրտսեր դպրոցական տարիքում երեխաներին բնորոշ են առանձնահատկություններ, որոնք համարվում են  [մանկության](https://hy.wikipedia.org/wiki/%D5%84%D5%A1%D5%B6%D5%AF%D5%B8%D6%82%D5%A9%D5%B5%D5%B8%D6%82%D5%B6) գագաթնակետը՝ նախադպրոցական տարիքի օրգանական շարունակությունը: Երեխան պահպանում է մանկական շատ որակներ՝ ինչպիսիք են թեթևամտությունը, միամտությունը։

Կրտսեր դպրոցական տարիքը ընգրկում է 6-10 տարեկանը: Այն անձի կայացման կարևորագույն փուլերից մեկն է, որի ընթացքում տեղի է ունենում անհոգ մանկությունից անցում այնպիսի մի շրջանի, երբ անհրաժեշտություն է ծագում նոր դերեր կրել, պատասխանատու լինել, տարբեր պահանջներ իրականացնել:

Կրտսեր դպրոցականը սկսում է տիրապետել հատուկ գործողությունների, որոնք հնարավորություն են ընձեռում կենտրոնանալ ուսուցանվող թեմայի վրա, հիշողության մեջ պահպանել տեսածը կամ լսածը, պատկերացնել որևէ բան, ինչը նախկինում չի տեսել::

Կրտսեր դպրոցականների մոտ զարգանում է՝ մտածողությունը, ուշադրությունը, հիշողությունը, ընկալումը:Մտածողությունը նրանց մոտ դառնում է տրամաբանական, ճկուն: Կրտսեր դպրոցական տարիքի սկզբում ընկալումը բավականաչափ տարբերակված չէ, և երեխան երբեմն շփոթում է գրությանը մոտ տառերը և թվերը:

Կրտսեր դպրոցականների մտածողության, ուշադրության, հիշողության, երևակայության գործընթացների զարգացումը հիմք է հանդիսանում տվյալ տարիքային խմբի երեխաների ինքնուրույնության ապահովման համար: Երեխան սկսում է տիրապետել հատուկ գործողությունների, որոնք հնարավորություն են ընձեռում կենտրոնանալ կրթական գործընթացի վրա, հիշողության մեջ պահպանել տեսածը կամ լսածը, պատկերացնել որևէ բան, ինչը նախկինում չի տեսել:

1. Мухина В. С. «Возрастная психология: феноменология развития, детство, отрочество»: Учебник для студ. вузов. - 4-е изд., стереотип. - М.: Издательский центр «Академия», 1999. - 456 с.  
2. Марина Х., Мария Т. «Возрастная психология». Конспект лекций, Издательство: Юрайт, 2010г. – 145с.

Սակայն կրտսեր դպրոցականները դժվարանում են վերահսկել իրենց ուշադրությունը և համեմատաբար երկար ժամանակ կենտրոնոնալ աշխատանքի մեկ բնագավառի կամ մեկ օբյեկտի վրա, քանի որ նրանց ուշադրությունը դեռևս կրում է/մեծ մասամբ/ ոչ կամածին բնույթ:Շատ հաճախ կողմնակի առարկաներն ու երևույթները, որոնք արտակարգ և գրավիչ կողմերով շարժում են երեխաների հետաքրքրությունը՝ դոմինանտ դեր կատարելով, շեղում են երեխաների ուշադրությունը բուն ուսումնական աշխատանքից:

Կրտսեր դպրոցի առաջին տարիներին ուսուցիչը երեխայի համար միակ և անկոտրում հեղինակությունն է: Աշակերտի համար կարևորվում են ուսուցչի գովասանքը, գնահատականը: Աշակերտի շփումը հիմնականում ուղղված է նրան, համադասարանցիներին նա ընդունում է ուսուցչի միջոցով, արժևորում է այն համադասարանցիներին, ում գնահատում է ուսուցիչը: Այդ պատճառով, ուսուցիչը որպես հեղինակություն կարող է ուղղորդել երեխայի հասարակական շփումները: Հետզհետե մեծանում է հասակակիցների հետ շփվելու պահանջը, որի բավարարման ընթացքում երեխան սկսում է հասկանալ առկա կանոնները, միջանձնային շփման նրբությունները

*Ուշադրությունը հոգեկան գործունեության ուղղվածությունը և նրա կենտրոնացվածությունն է այն օբյեկտի վրա, որը անձի համար որոշակի նշանակություն ունի*

Կրտսեր դպրոցական տարիքի տարբեր երեխաներ ուշադիր են տարբեր չափով, քանի որ ուշադրությունը օժտված է տարբեր հատկություններով և այդ հատկություններն էլ զարգանում են տարբեր չափով՝ առաջացնելով անհատական տարբերակներ։ Որոշ աշակերտներ ունեն կայուն, բայց վատ տեղափոխվող ուշադրություն, նրանք բավական երկար և ջանաբար կատարում են մի առաջադրանք, բայց արագ անցումը մյուս առաջադրանքին դժվարություն է առաջացնում նրանց համար։Որոշ երեխաներ հեշտ տեղափոխում են իրենց ուշադրությունը ուսումնական գործընթացի ընթացքում, բայց հեշտ էլ շեղվում են կողմնակի ազդակներից։ Երրորդների մոտ լավ կազմակերպված ուշադրությունը համադրվում է նրա քիչ ծավալի հետ։Հանդիպում են նաև անուշադիր աշակերտներ, ովքեր իրենց ուշադրությունը կենտրոնացնում են ոչ թե դասերի, այլ ուրիշ բաների վրա։ Եթե այսպիսի երեխան նայում է գրքին, նա չի տեսնում առաջադրանքները,կանոնները,այլ նպատակաուղղված ուսումնասիրում է տեքստը կամ նկարը, որը կապ չունի տվյալ դասի հետ։ Այսպիսի երեխաների ուշադրությունը բավական զարգացած է, բայց անհրաժեշտ ուղղվածության բացակայության պատճառով,նրանք ցրված աշակերտի տպավորություն են թողնում։Անուշադիր կրտսեր դպրոցականների մեծամասնությանը բնորոշ է վատ կենտրոնացվածությունը, անկայուն ուշադրությունը։Ուշադրություն զարգացումը կրտսեր դպրոցական տարիքում ընթանում է ոչ կամածին տեսակից դեպի կամածին ուշադրությունը: Սկզբում երեխաները դժվարությամբ են կենտրոնանում հաղորդվող նյութի եւ ցուցադրվող առարկաների վրա:Առաջին եւ երկրորդ դասարաններում ուշադրության կազմակերպման ու կառավարման ուղղությամբ ուսուցչից պահանջվում են մեծ ջանքեր: Նախ պահանջվում է դասը վարել զննական ու ցուցադրական նյութերի օգտագործման մեթոդով. Խոսքը դարձնել հուզիչ ու գրավիչ, կիրառել ուսուցման խաղային մեթոդներ:

Ուշադրության, ինչպես նաև հոգեկան մյուս գործընթացների զարգացումը տեղի է ունենում աստիճանաբար՝ մարդու զարգացման տարբեր փուլերի ընթացքում: Կրտսեր դպրոցական տարիքում ուսումնական գործունեությունն անհնարին է առանց ուշադրության բավարար ձևավորվածության։ Դասի ժամանակ ուսուցիչը աշակերտների ուշադրությունը հրավիրում է ուսումնական նյութի վրա, այն պահում երկար ժամանակ, տեղափոխում աշխատանքի մի տեսակից մյուսին։

Նրանց ուշադրությունը տարբերվում է ոչ մեծ ծավալով, թույլ կայունությամբ. նրանք կարող են կենտրոնացած մի գործով զբաղվել 10-20 րոպե։ Դժվար է ուշադրության բաշխումը և նրա տեղափոխումը մի առաջադրանքից մյուսին։

Սկզբնական շրջանում կրտսեր դպրոցականը հետեւելով ուսուցչի ցուցումներին, աշխատելով նրա վերահսկողությամբ՝ նա անընդհատ ձեռք է բերում առաջադրանքներն ինքնուրույն կատարելու կարողություն, ինքն է նպատակ դնում և կատարում իր գործողությունները:

*ՈՒՇԱԴՐՈՒԹՅԱՆ ՏԵՍԱԿՆԵՐԸ*

Կախված անձի գիտակցական ընտրությունից և կարգավորման առանձնահատկություններից՝ առանձնացվում են  ***կամածին, ոչ կամածին և հետկամածին*** ուշադրության տեսակներ։

Կրտսեր դպրոցականի կամածին ուշադրության զարգացմանը նպաստում են գործունեության կազմակերպման ձևերը` խաղը և ուսումնական գորշունեությունը,որը ինչպես դպրոց գնալուց առաջ երեխայի կյանքում արդեն զգալի տեղ է զբաղեցնում: Կրտսեր դպրոցականի կամածին ուշադրությունը դեռևս անկայուն է. նրանք ենթարկվելով իրենց ներքին մղումներիմ` հաճախակի փոխում են իրենց ընկալման օբյեկտներն ու գործունեության ուղղվածությունը, կատարում են այն , ինչ հետաքրքիր ու հաճելի է իրենց համար:

Կրտսեր դպրոցական տարիքում կամածին ուշադրության զարգացմանը նպաստում են գործունեության կազմակերպված ձևերը:Ոչ կամածին ուշադրություն դրսևորելիս կրտսեր դպրոցականը նպատակադրված գործունեություն չի իրականացնում Սկզբնական շրջանում հետեւելով ուսուցչի ցուցումներին, աշխատելով նրա վերահսկողությամբ՝ նա անընդհատ ձեռք է բերում առաջադրանքներն ինքնուրույն կատարելու կարողություն, ինքն է նպատակ դնում և կատարում իր գործողությունները: Կամածին ուշադրությունը մեր կամքի դրսևորումն է: Երբ ինքներս որոշում ենք կենտրոնանալ այս կամ այն օբյեկտի , երևույթի վրա, ապա աշխատում է կամածին ուշադրությունը;

Ուշադրության այն տեսակը,  որն առաջ է գալիս մարդու կամքից անկախ, ինքնաբերաբար, առանց գիտակցական նպատակադրման, կոչվում է կամքից անկախ, *ոչ կամածին ուշադրություն*: Ոչ կամածին ուշադրություն առաջացնող երկու գործոնների խումբ ենք առանձնացնում՝ արտաքին (բարձր ձայն, պայծառ լույս, նորություններ և այլն) և ներհոգեկան (պահանջմունքներ, դրդապատճառներ, գիտելիքներ և այլն): Ոչ կամածին ուշադրությունը առանց որևէ ջանքի է տեղի ունենում:

*Հետկամածին* է  կոչվում ուշադրության այն տեսակը, որը ծագում է գործունեության մեջ մարդու մտնելու և աշխատելու ընթացքում, հետաքրքրության  շնորհիվ: Այսինքն, երբ կամային ջանքերի շնորհիվ  մեր ուշադրությունը կենտրոնացնում ենք որևէ գործունեության վրա, որը ստիպված ենք կատարել, բայց այն մեզ  չի հետաքրքրում և սկսում ենք իրագործել այն: Այդ գործունեությունը աստիճանաբար սկսում է մեզ դուր գալ, և մենք չենք էլ նկատում, թե ինչպես ենք կլանվում դրա մեջ:

## *Ուշադրության առանձնահատկությունները*

Աշխատանքային երկար տարիների փորձը ցույց է տալիս, որ որոշ երեխաների համար երբեմն շատ դժվար է նստել և ինչ-որ բան անել: Դա բնորոշ է կրտսեր դպրոցական տարիքի երեխային, ով բավականին ակտիվ է և ձգտում է վազել և խաղալ:Այս տարիքի երեխայի մոտ միտքը ավելի շատ ցրված է մի առարկայից դեպի մյուսը, երեխան չի կարողանում վերահսկել իր ուշադրությունը, նա շատ հաճախ մնում է արտաքին տպավորությքւնների ազդեցության տակ, չի կարողանում կենտրոնանալ:Ուշադրությունը մտքի գերադասելի ուղղվածությունն է և զարգանում է պատասխանատվության զարգացմանը զուգընթաց:Ուշադրության զարգացման համար անփոխարինելի են երեխաների մտքին ու հոգուն հարազատ լեզվատրամաբանական զարգացնող խաղերը:Ընդ որում, դրանք հնարավորություն են ընձեռում ուշադրությունը զարգացնելու թե ծավալային առումով, թե մի երևույթի վրա կենտրոնանալու առումով, թե միաժամանակ մի խմբի գործողության վրա կենտրոնանալու առումով: Լեզվատրամաբանական զանազան առաջադրանքներ կատարելիս երեխաները համեմատում են, համադրում և վերլուծում,հակադրում, ընդհանրացնում և մասնավորեցնում:

Տրամաբանական լրացում

Որ բառերն են ՙՙընկերներ՚՚,

Գլուխկոտրուկներ

Գտիր ՙավելորդը՚

Ի՞նչ է ավելացնել /պակասեցնել/Ինչով են նման, ինչով են տարբեր

Նկարելուկներ

Շարունակիր

Այս ամննը նպաստում է նրանց վերացարկման ունակությունների զարգացմանը:Լեզվատրամաբանական առաջադրանքները նպաստում են երեխաների կամային ուշադրության ձևավորմանն ուզարգացմանը:Հայտնի փաստ է, որ առաջին դասարանցիների կամային ուշադրությունը ծնվում է մոտակա, ընդ որում՝ արտաքին, դրդապատճառներից, մղումից, խթանից /գնահատական, խրախուսմամբ աչքի ընկնել,բոլորից լավ անել/:

*Խաղը որպես կրտսեր դպրոցականների ուշադրությունը զարգացնող միջոց*

Խաղը երեխայի ներաշխարհ թափանցելու յուրատեսակ միջոց է: Այն հնարավորություն է տալիս ձևավորել որոշակի արժեքային համակարգ, լուծել դաստիարակչական բազմաթիվ խնդիրներ, զարգացնել ստեղծագործական մտածողություն: Արդյունքում նրան թվում է, թե ինքն ուղղակի խաղում է, կատարում է որևէ դեր: Սակայն իրականում այդպես չէ, քանի որ յուրաքանչյուր դիդակտիկական խաղ երեխային առաջադրում է այնպիսի խնդիրներ, որոնց լուծումը պահանջում է մտավոր լարվածություն: Այլ կերպ ասած` երեխան սովորում է հաղթահարել կյանքի դժվարին իրավիճակները: Արդյունքում երեխաների մեջ դաստիարակվում են այնպիսի հատկանիշներ, ինչպիսին են`աշխատասիրությունը, ընկերասիրությունը, հոգատարությունը, վճռականությունը և պատասխանատվության զգացումը: Այսպիսով, դիդակտիկական խաղի շնորհիվ երեխան դառնում է ուսուցման գործընթացի սուբյեկտ, ինչն էլ նշանակում է, որ նա ուսուցման գործընթացի ակտիվ մասնակիցն է` ունակ ինքնուրույն ձեռք բերելու անհրաժեշտ գիտելիքներ:

Հայտնի է, որ երեխայի մոտ միտքը ավելի շատ ցրված է մի առարկայից դեպի մյուսը, երեխան չի կարողանում վերահսկել իր ուշադրությունը, նա շատ հաճախ մնում է արտաքին տպավորությքւնների ազդեցության տակ, չի կարողանում կենտրոնանալ:Ուշադրությունը մտքի գերադասելի ուղղվածությունն է և զարգանում է պատասխանատվության զարգացմանը զուգընթաց:Ուշադրության զարգացման համար անփոխարինելի են երեխաների մտքին ու հոգուն հարազատ լեզվատրամաբանական զարգացնող խաղերը:Ընդ որում, դրանք հնարավորություն են ընձեռում ուշադրությունը զարգացնելու թե ծավալային առումով, թե մի երևույթի վրա կենտրոնանալու առումով, թե միաժամանակ մի խմբի գործողության վրա կենտրոնանալու առումով: Լեզվատրամաբանական զանազան առաջադրանքներ կատարելիս երեխաները համեմատում են, համադրում և վերլուծում,հակադրում, ընդհանրացնում և մասնավորեցնում:

***Սիրում եք երեխային՝ խաղացեք նրա հետ, խաղացեք իսկական, անկեղծ, և դա կլինի ձեր ամենամեծ նվերը նրան:***

**/Ա. Ս.Մակարենկո/**

***«Խաղի ժամանակ երեխայի առջև բացահայտվում է աշխարհը։Երեխայի հոգևոր աշխարհը լիարժեք է միայն այն ժամանակ , երբ նա ապրում է խաղերի, հեքիաթների, երաժշտության, երևակայության , ստեղծագործունեության աշխարհում****»։  /****Սուխոմլինսկի/***

***«Խաղը պետք է այնպես կազմակերպվի, որ նրա իրականացման ժամանակ կանխազգացվի ապագա դասը»։  /Հենսել/***

***«Խաղերը պետք է համապատասխանեն մարդու արժանապատվությանը։ Խաղը ոչ պետք է շատ հոգնացնի, ոչ էլ լինի շատ անիմաստ»։***

***«Երեխայի խաղերը պետք է կանխատեսեն ապագայի լուրջ պարապմունքները****»։  /****Արիստոտել/***

***«Մանկական խաղը , որին նայում են որպես ժամանցի հոգեբանի, հայացքով շատ բարդ երևույթ է, որն արժանի է համբերատար և ճշգրիտ վերլուծության։Որի օգնությամբ կարելի է բացել անձի առաջին դրսևորումները»։ «Կրթված*** ***երեխաները, որոնք դյուրագրգիռ չեն, քիչ են լալիս, և քնում են հանգիստ, խաղի ժամանակ դրսևորում են ազատ տարրաբնույթ գործունեություն, և անհրաժեշտ չափով զվարճանքով լարվածություն****»։ /****Սիկորսկի/***

***«Երեխայի համար ուսուցումը պետք է լինի հետաքրքրաշարժ, սակայն միարժամանակ պետք է երեխայից պահանջել նաև հետաքրքրաշարժ առաջադրանքների կատարում ՝ առանց շատ թեքվելու ոչ այս , ոչ այն կողմ»։*** */****Ուշինսկի/***

***«Խաղը մանուկ մարդու բնական, օրգանական պահանջն է, նրա ուրախությունը։Կյանքում ամեն բանի նա խաղով է մոտենում, դա նրա ձևն է , նրա մեթոդն է։ Եվ ամեն բան , ինչ-որ նրան տրվում է խաղով, ուրախությունով ընդլայնվում է , հեշտ է յուրացվում, առանց ձանձրացնելու, առանց հոգնեցնելու»։***

*/****Հ․ Թումանյան/***

Խաղը երեխայի ներաշխարհ թափանցելու յուրատեսակ միջոց է: Այն հնարավորություն է տալիս ձևավորել որոշակի արժեքային համակարգ, լուծել դաստիարակչական բազմաթիվ խնդիրներ, զարգացնել ստեղծագործական մտածողություն: Արդյունքում նրան թվում է, թե ինքն ուղղակի խաղում է, կատարում է որևէ դեր: Սակայն իրականում այդպես չէ, քանի որ յուրաքանչյուր դիդակտիկական խաղ երեխային առաջադրում է այնպիսի խնդիրներ, որոնց լուծումը պահանջում է մտավոր լարվածություն: Այլ կերպ ասած` երեխան սովորում է հաղթահարել կյանքի դժվարին իրավիճակները: Արդյունքում երեխաների մեջ դաստիարակվում են այնպիսի հատկանիշներ, ինչպիսին են`աշխատասիրությունը, ընկերասիրությունը, հոգատարությունը, վճռականությունը և պատասխանատվության զգացումը: Այսպիսով, դիդակտիկական խաղի շնորհիվ երեխան դառնում է ուսուցման գործընթացի սուբյեկտ, ինչն էլ նշանակում է, որ նա ուսուցման գործընթացի ակտիվ մասնակիցն է` ունակ ինքնուրույն ձեռք բերելու անհրաժեշտ գիտելիքներ: Խաղային գործունեությունն է պայմանավորում բարձրագույն հոգեկան գործընթացների զարգացմանը կրտսեր դպրոցական տարիքում, ուստի կարելի  
կազմակերպել այնպիսի խաղեր, որոնք կլինեն տեսողական, զգայական, դիդակտիկ:Աշխատանքի արդիականությունը պայմանավորված է նրանով, որ որ վեց տարին նոր լրացած երեխայի մոտ առաջատար  
գործունեությունը դեռ խաղն է և ուսուցիչը պետք է պահպանի նրա համար այն ուրախությունները, որոնք երեխան ուներ մինչև այդ և տարրական դասարաններումուսուցումը կազմակերպելիս պետք է հաճախ ստեղծել խաղային տարաբնույթ իրավիճակներ:  
 Ուսուցանող խաղերը, հետաքրքրաշարժ առաջադրանքները սևեռում են երեխայի անկայուն ուշադրությունը դասի ընթացքին, տալիս են նոր գիտելիքներ, ստիպում են լարված մտածել:Խաղերը երեխաներից պահանջում են հնարամտություն, ուշադրություն, համատեղ ստեղծագործական համառություն: Զարգացնում են երևակայությունը, արագորեն ճիշտ լուծումներ գտնելու կարողությունները:Խաղի ընթացքում մեծ տեղ պետք է հատկացնել հետաքրքրաշարժ խնդիրներին ու առաջադրանքներին, նպատակ դնելով՝ ձևավորել սովորածը կրկնելու,ամրապնդելու և կիրառելու կարողությունները:

Խաղի ընթացքում նորանոր իրավիճակների առաջացումը, որևէ նոր բան տեսնելու, լսելու և սովորելու հնարավորությունը այնպիսի գործոններ են, որոնք բարձր մակարդակի վրա են պահում երեխաների ուշադրությունը:Ուշադրության կայունությունը պայմանավորված է նաև մտածողության զարգացմամբ:Եթե երեխայի մտածողության վերլուծական հնարավորությունները նրան թույյլ են տալիս ընկալվող առարկայի մեջ բացահայտել նորանոր կողմեր ու հատկություններ, ապա դրանով իսկ պահպանվում են նրա հետաքրքրությունն ու ուշադրությունը:

Անգնահատելի է խաղի՝ որպես ուսուցման և դաստիարակության մեթոդի  
կիրառումը դասագործընթացում, մասնավորապես տարրական դասարաններում:  
Արդյունավետ ուսուցումը նպաստում է երեխայի ինքնակազմակերպմանը և  
ինքնուրույնությանը. այն սկսվում է կրտսեր դպրոցականների համար ուսուցչի  
կողմից համապատասխան միջավայրի ստեղծումից: Ուսուցիչը լավ է հասկանում, որ վեց տարին նոր լրացած երեխայի մոտ իշխում է ընկերների հետ բացօթյա խաղերի ձգտումը: «Բնության, խաղերի, երաժշտության, հեքիաթների սքանչելի աշխարհը, որը շրջապատում էր երեխային մինչև դպրոց գնալը, չպետք է փակվի նրա առջև դպրոցի դռներով: Երեխան միայն այն ժամանակ անկեղծ կսիրի դպրոցը, դասարանը, երբ ուսուցիչը կպահպանի նրա համար այն ուրախությունները, որոնք երեխան ուներ մինչև այդ»: Այդ է պատճառը, որ տարրական դասարաններում ուսուցումը կազմակերպելիս պետք է հաճախ ստեղծել խաղային իրավիճակներ և  
աշակերտներին հնարավորություն ընձեռել՝ մտնելու իրենց համար հիմնական և  
կարևոր համարվող գործունեության ոլորտ: Չէ՞ որ խաղն առավել գրավիչ է դարձնում ուսուցումը, կենտրոնացնում երեխայի ուշադրությունը, խթանում մտածողությունը:  
Խաղի միջոցով ճշգրտվում և ընդլայնվում են երեխայի պատկերացումները  
շրջապատի, բնության, հայրենիքի, ծնողների և ընդհանրապես աշխարհի մասին,  
դաստիարակվում են ուշիմություն, աշխուժություն, զսպվածություն և այլ դրական  
հատկանիշներ:  
Տարրական դասարաններում (հատկապես՝ առաջին) հարկավոր է ավելի շատ  
կազմակերպել ուսուցողական խաղեր: Ուսուցիչը պետք է իմանա, որ խաղի  
բովանդակությունը և կանոնները պետք է հասկանալի լինեն երեխաներին, խաղի բովանդակությունը պետք է համապատասխանի աշակերտների գիտելիքների  
մակարդակին, խաղերը պետք է լինեն կոնկրետ և նպատակային, իսկ դրանց քանակն ու տևողությունը՝ չափավոր :  
Խաղը պետք է նպաստի գիտելիքների հարստացմանը  
և հետաքրքրությունների ձևավորմանը:  
Խաղի միջոցով երեխային կարելի է և՛ կրթել, և՛ դաստիարակել: Խաղի  
ընթացքում երեխան դրսևորում է որոշակի ինքնուրույնություն, ձգտում է  
ինքնահաստատման, ձևավորվում են բնավորության որոշակի գծեր: Խաղի  
ընթացքում երեխաները ազատ են և ինքնուրույն, ունեն հավասար իրավունքներ և  
ինքնադրսևորման լայն հնարավորություններ: Խաղն ապահովում է հասակակիցների հետ փոխշփումներ, հաճելի մթնոլորտ և համագործակցելու լավագույն պայմաններ:

ԴԻԴԱԿՏԻԿԱԿԱՆ ԽԱՂԵՐ, ՈՐՈՆՔ ԶԱՐԳԱՑՆՈՒՄ ԵՆ ԿՐՏՍԵՐ ԴՊՐՈՑԱԿԱՆՆԵՐԻ ՈՒՇԱԴՐՈՒԹՅՈՒԸ

‹‹ԳՏԻՐ ՊԱՀՎԱԾ ԱՌԱՐԿԱՆ ››

Խաղի նպատակը-զարգացնել երեխաների ուշադրությունը:

Անհրաժեշտ պարագաներ-Զանազան իրեր, խաղալիքներ:

Խաղի ընթացքը-Ուսուցիչն իր սեղանին լցնում է տարբեր իրեր /ինչ որ այդ պհին կա ձեռքի տակ/:Աշակերտները հերթով մոտենում են սեղանին, ուսուցչուհու հանձնարարությամբ ուշադիր նայում են դասավորված իրերին:

Առաջադրանք:Ուսուցիչ-Ուշադիր դիտիր սեղանին դրված առարկաները:Դու պետք է դուրս գաս դասասենյակից, իսկ ես դրանցից մեկը կպահեմ /կտամ երեխաներից մեկի մոտ/:Դու պետք է մտնես ներս, որոշես որ առարան չկա սեղանին, ասես այդ առարկայի անունը ևորոշես. Եթ երեխաներից որի մոտ է գտնվում:Քեզ կօգնեն երեխաների ծափերը.որքան դու մոտռնաս այ երեխային, որի մոտ պահված է առարկան, այդքան դասարանի ծափերը կհզորանան, որքան հեռանաս,այնքան ծափեի ձայնը կթուլանա:

Կազմակերպել 2-3 անգամ:

‹‹ԳՈՉՅՈՒՆ,ՇՇՆՋՅՈՒՆ, ԼՌՈՒԹՅՈՒՆ ››

Խաղի նպատակը -զարգացնել երեխաների ուշադրությունը:

Անհրաժեշտ պարագաներ-գունավոր ստվարաթղթից պատրաստած երեք ձեռք. Կանաչ՝ գոչյուն, դեղին՝ շշնջյուն,կարմիր՝ լռություն:

Խաղի ընթացքը-Երբ ուսուցչուհին բարձրացնում է կանաչ ձեռքը, կարելի է վազել, թռչկոտել,խոսել:Դեղին ձեռքը բարձրացնելու դեպքում կամաց շարժվել և շշնջալ:Իսկ կարմիր ձեռքի բարձրացման ժամանակ պետք է անշարժանալ տեղում կամ նստել ու չշաժվել:Խաղը նպատակահարմար է ավարտել լռությամբ, որի ժամանակ կարելի է միացնել մեղմ երաժշտություն:

Կազմակերպել 4-6 անգամ:

Երկրորդ տարբերակ-. Նույն պարագաներիմիջոցով կարելի է այս խաղից հետո աշխատանք տանել երթևեկության կանոնների շուրջ երեխաներին սովորեցնելով շարժումներին զուգահեռ արտասանել հետևյալ քառատողը.

Կարմիրլույս է՝ սպասի՚ր,

Դեղին լույս է՝ պատրաստվի՚ր,

Կանաչ լույսն է քեզ ժպտում,

Դե շտապի՚ր ու անցիր:

‹‹Ո՞Ր ԱՌԱՐԱՆ ՉԿԱ ››

Խաղի նպատակը -զարգացնել երեխաների ուշադրությունը:

Անհրաժեշտ պարագաներ-Ուսուցչի սեղանին դասավորված են միավանկ, երկվանկ, եռավանկ անուններ ունեցող առարկաներ:

Խաղի ընթացքը-Աշակերտներից մեկը հրավիրվում է սեղանի մոտ:Նրան առաջարկվում է ուշադիր դիտել սեղանի վրա դրված առարկաները:Միաժամանակ նրան հայտնում են, որ իրդասարանից դուրս գալուց հետո պետք է սեղանի վրայից վերցնեն առարկաներից մեկը:Ինքը պետք է գուշակի, թե որ առարկան է թաքնված, և քանի վանկից է կազմված այդ առարկայի անունը:երեխան դուրս է գնում, ուսուցիչը պահում է առարկաներից մեկը:

Դրսում գտնվող երեխան ուսուցչի հրավերով ներս պետք է գա, ուշադիր դիտի սեղանին դրված առարկաները և որոշի որ առարկան չկա, ասի նրա անունը և վանկերի քանակը:Եթե ճիշտ է որոշում, պարգևատրվում է բուռն ծափահարություններով:Իսկ եթե երեխան սխալվում է, պետք է որևէ բան անի՝ դասարանի որոշմամբ արտասանի, երգի, հանելուկ ասի և այլն:

Ուշադրություն:Այս խաղի և ընդհանրապես դասերի ընթացքում ուսուցիչը պետք է անընդհատ օգտագործի առարկա բառը, որպեսզի այն ընկալելի դառնա երեխաների համար, դառնա ծանոթ, ակտիվ բառ,, որովհետև հետագայում առարկա բառը պետք է օգտագործվի գոյականի մասին գաղափար տալիս:

Կազմակերպել 2-3 անգամ:

‹‹ԱՄԵՆԱԼԱՎ ՓՈՍՏԱՏԱՐԸ ››

Խաղի նպատակը -զարգացնել երեխաների ուշադրությունը:

Անհրաժեշտ պարագաներ-3 ծրար, մեծ քարտեր, որոնց վրա գրված են պարզ կամ արմատական բառեր, փոքր քարտեր, որոնց վրա գրված են ածանցներ /տրվա արմատական բառերին համապատասխան/:Օրինակ կարելի է պատրաստել15-ական մեծ և փոքր քարտեր:

Խաղի ընթացքը-‹‹Փոստատարի›› դերում հանդես են գալիս երեք աշակերտ, որոնց պայուսակներում դրված են փոքր քարտեր տարբեր ածանցներով /բոլորի մոտ նույն քանակությամբ 5-ական/:Մյուս աշակերտները հանդես են գալիս հասցեատերերի դերում.նրանցից յուրաքանչյուրի սեղանին /եթե աշակերտների քանակը դասարանում մեծ է,յուրաքանչյուր զույգի առջև/ պետք է դրված լինի 1մեծ քարտ:Խաղի ընթացքում ‹‹փոստատարները›› պետք է գտնեն իրենց նամակների հասցեատերերին՝ օգտվելով մեծ և փոքր քարտերից.աշակերտների մոտ եղած պարզ կամ արմատական բառերը պետք է լրացվենհամապատասխան ածանցներով:

Հաղթում է այն ‹‹փոստատարը››, ով բոլորից շուտ է սպառում իր մոտ եղած ‹‹նամակները››:

Կազմակերպել 1 անգամ:

*Նպատակահարմար եմ գտնում դասապրոցեսում՝ որպես կրտսեր դպրոցականի ուշադրությունը զարգացնող միջոց, կիրառել նաև ‹‹ճիշտասելուկներ›› և ‹‹շուտասելուկներ›› վանկախաղերը, բառախաղերը:*

‹‹ՃԻՇՏԱՍԵԼՈՒԿՆԵՐ ››

Վե՚ս-վե՚ս-վե՚, ահա մի աղվես,

Ա՚վ-ա՚վ-ա՚վ, թռավ մի ագռավ:

Ծի՚վ-ծի՚վ-ծի՚վ, թռավ մի արծիվ,

Նի՚կ-,նի՚կ-նի՚կ, մի սիրուն տիկնիկ:

Թա՚կ-թա՚կ-թա՚կ, շատախոս թութակ,

Յա՚կ-յա՚կ-յա՚կ, երգեցիկ սարյակ:

Չու՚կ-չու՚կ-չու՚կ, մի զույգ աչուկ,

Ա՚նջ-ա՚նջ-ա՚նջ, մի զույգ սուր ականջ:

Ծա՚փ-ծա՚փ-ծա՚փ, ունեմ երկու ափ,

Ա՚փ-ա՚փ-ա՚փ, ահա տասը մատ:

‹‹ՇՈՒՏԱՍԵԼՈՒԿՆԵՐ ››

Լոլի՚կ, լոլի՚կ, կարմի՚ր լոլիկ

Կարմի՚ր լոլիկ, կանաչ քոլիկ:

Եվ բոլորիկ, և՚ կլորիկ,

Անու՜շ, կարմի՜րՙ քա՜ղցր լոլիկ:

Իրար մոտիկ երկու ծառՙ

Երկու ծիտիկ վրան թառ

Մեկը՝ հաստլիկ, մեկը՝ ոչ,

Մեկը՝ պստլիկ, մեկը՝ ոչ:

*ԵԶՐԱԿԱՑՈՒԹՅՈՒՆ*

Այսպիսով, որպեսզի կրտսեր դպրոցականի մոտ զարգանա մտածողությունը, հիշողությունը և երևակայությունը, պետք է բարձր մակարդակի վրա լինի նրա ուշադրությունը:

Հաշվի առնելով այն հանգամանքը, որ կրտսեր դպրոցական տարիքի երեխաներն ունեն զարգացման տարբեր առանձնահատկություններ, նրանց մոտ ուշադրությունը օժտված է տարբեր հատկություններով և այդ հատկությունները զարգանում են տարբեր չափերով, անհրաժեշտ է ուսուցումը զուգորդել երեխաների մտքին ու հոգուն հարազատ լեզվատրամաբանական զարգացնող, դիդակտիկ խաղերով:

Ուսուցանող և դիդակտիկ խաղերը, հետաքրքրաշարժ առաջադրանքները սևեռում են երեխայի անկայուն ուշադրությունը դասի ընթացքին, տալիս են նոր գիտելիքներ, ստիպում են լարված մտածել:Խաղերը երեխաներից պահանջում են հնարամտություն, ուշադրություն, համատեղ ստեղծագործական համառություն: Զարգացնում են երևակայությունը, արագորեն ճիշտ լուծումներ գտնելու կարողությունները:

*ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ*

1 . Ջուլիետա Գյուլամիրյան ‹‹ԽԱՂԱԼՈՎ ՍՈՎՈՐԵՆՔ››,

Երևան, ‹‹ Զանգակ-97››, 2009

2.Սարգսյան Վաչագան, ԱՅԲԲԵՆԱՐԱՆ:Մեթոդական ձեռնարկ [41-43]  
 Երևան, ‹‹ Մակմիլան-Արմենիա››, 2006

<https://chalikyansusanna.home.blog/2019/12/08/%D5%AF%D6%80%D5%BF%D5%BD%D5%A5%D6%80->[2]

%D5%A4%D5%BA%D6%80%D5%B8%D6%81%D5%A1%D5%AF%D5%A1%D5%B6-%D5%BF%D5%A1%D6%80%D5%AB%D6%84/2[2]

<https://4melblog.wordpress.com/2020/06/10/%D5%B0%D5%B8%D5%A4%D5%BE%D5%A1%D5%AE-2/>[6]

https://innostud.am/application/library/bc35e16d.pdf[6]